Bursele europene au închis joi în scădere, deoarece investitorii au evaluat un indicator cheie al inflaţiei din SUA, pentru februarie, transmite CNBC.
Indicele paneuropean Stoxx 600 a închis în declin cu 0,2%, reducând câştigurile prudente de dimineaţă.
Acţiunile companiilor din mass-media au încheiat sesiunea cu 0,7% mai sus, în timp de componenta sectorului minier a scăzut cu 1,4%.
Indicele german DAX a scăzut cu 0,11%, CAC 40 al bursei franceze a urcat cu 0,29%, în timp ce FTSE 100, al bursei din Londra, a pierdut cu 0,37%. Indicele italian FTSE MIB a coborât cu 0,29%, iar indicele IBEX al bursei din Madrid a scăzut cu 0,66%.
Indicele preţurilor de producţie din SUA, care măsoară inflaţia angro, a fost publicat înaintea sesiunii de tranzacţionare din SUA. Indicatorul a crescut cu 0,6%, peste prognoza de 0,3% de la Dow Jones şi o creştere de 0,3% în ianuarie.
Raportul PPI este ultimul set important de date economice care va fi publicat înainte de următoarea reuniune de politică monetară a Rezervei Federale din SUA, din 19-20 martie.